open-index/open-wikipedia-markdown huggingface dataset:
கவிகொண்டல வெங்கடராவ்

**கவிகொண்டல வெங்கட ராவ்**  ஆந்திராவைச் சேர்ந்த தெலுங்கு மொழி எழுத்தாளர்.

## இளமைப்பருவம் மற்றும் படைப்புகள்
இவர் ஆந்திரப் பிரதேசத்தில் கிழக்கு கோதாவரி மாவட்டம் ஸ்ரீரங்கப்பட்டினத்தில் 1892 சூலை இருபதாம் நாள் பிறந்தார். 1910 ஆம் ஆண்டு முதல் எழுதத் தொடங்கிய இவர் அடுத்த ஐம்பது ஆண்டுகளில் இருநூற்றிற்கும் மேற்பட்ட சிறுகதைகள், விசனசதானமு, இன்பா கோட்டா ஆகிய இரு நாவல்கள், நூற்றுக்கணக்கான கவிதைகளும் பாடல்களும் படைத்துள்ளார்.

## சிறப்புப் பெயர்கள்
கவிகொண்டல வெங்கட ராவ் இயற்கைச் சார்ந்த கவிதைகள் பல படைத்துள்ளதால் இயற்கைக் கவி என்று அனைவராலும் போற்றப்பட்டார். இவரது நண்பரும் வழிகாட்டியுமான கவிஞர் மற்றும் ஓவியரான இராஜமுந்திரி அரசாங்க கலைக் கல்லூரியின் முதல்வர் ஆஸ்வால்ட் கென்றியால் "ஆந்திர வேர்ட்ஸ்வொர்த்" என அழைக்கப்பட்டார். ஆதிவி பாபிராசு, தமருலா ராமா ராவ், ஆஸ்வால்ட் கென்றி மற்றும் கவிகொண்டல வெங்கடாராவ் ஆகியோர் நண்பர்களாவர். கவிகொண்டலா தமது பதினாறாம் வயதிலேயே ஆங்கிலத்தில் கவிதை எழுதத் தொடங்கினார். ஆனால் தெலுங்கில் பாடல்களை எழுதும்படி கேட்ரி அவரை ஊக்குவித்தார்.

## மறைவு
1969 சூலை நான்காம் நாள் அன்று கவிகொண்டல வெங்கட ராவ் குண்டூரில் இயற்கை எய்தினார்.

பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தெலுங்கு - தமிழ் மொழிபெயர்ப்பு
பகுப்பு:தெலுங்கு எழுத்தாளர்கள்
பகுப்பு:1892 பிறப்புகள்
பகுப்பு:1969 இறப்புகள்
பெல்லி தீவு

**பெல்லி தீவு** (*Belle Island*) என்பது அந்தமான் தீவுகளில் ஒரு தீவு ஆகும். வடக்கு மற்றும் மத்திய அந்தமான் மாவட்டங்கள் இதில் அடங்கும்.  பெல்லி தீவானது அந்தமான் மற்றும் நிக்கோபார் தீவுகளின் ஒரு பகுதியாகும். இந்தத் தீவு போர்ட் பிளேயரில் இருந்து வடக்கே 58 கிமீ (36 மைல்) தொலைவில் உள்ளது.

## நிலவியல்
இந்த தீவு மேற்கு பாரதங் குழுவிற்கு சொந்தமானது. பாரதங் தீவுக்கு மேற்கில் சுமார் 400 மீட்டர் தொலைவில் அமைந்துள்ளது.

## மேற்கோள்கள்

## வெளியிணைப்புகள்
* Geological Survey of India
*

பகுப்பு:அந்தமான் நிக்கோபார் தீவுகளின் தீவுகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
ஆர். சரஸ்வதி

**ஆர். சரஸ்வதி** (*R. Saraswathy*) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு நடந்த சட்டமன்றத் தேர்தலில், தாராபுரம் சட்டமன்றத் தொகுதியில் இருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் திராவிட முன்னேற்றக் கழக கட்சியைச் சேர்ந்தவர்.

## குறிப்புகள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:தமிழ்ப் பெண் அரசியல்வாதிகள்
பகுப்பு:வாழும் மக்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
வெற்றுக் காடு

**வெற்றுக் காடு** *(Empty forest)*என்ற சாெல் 1992 ஆம் ஆண்டய *பயோ சைன்ஸ்* அறிவியல் மாத இதழில் வெளியான "The Empty Forest" என்ற கட்டுரையில் கென்ட் எச்.  இரெட்போர்ட் என்பவரால் உருவாக்கப்பட்டது. வெற்றுக் காடு என்பது பெரிய பாலூட்டிகளற்ற சூழ்நிலை மண்டலத்தைக்  குறிக்கிறது.  வெற்றுக் காடுகளில் பெரும்பாலும் பெரிய, மரங்களைக் கொண்டு உள்ளன, ஆனால் மனிதன் வேட்டையாடியதன் விளைவாக அதிக அளவில் பெரிய  பாலூட்டிகள் இல்லாமல் பாேய்விட்டது. எல்லா பாலூட்டிகளும் இல்லாமல் பாேய்விட்டாலும், வெற்று காடுகள்  சிறந்த வாழ்விடங்களாக வகைப்படுத்தப்படுகின்றன. ஒரு காட்டில் மரங்கள் அதிகமாக நிறைந்திருப்பதால்  அது ஓா் ஆரோக்கியமான காடு ஆகாது. வெற்றுக் காடு  சூழ்நிலை மணடலத்தின் ஓா் அமைப்பு ஆகும், விலங்குகளை வேட்டையாடுவதால் ஓா் சூழ்நிலை மண்டலமே அழிந்து இல்லாமல் பாேய்விடும்  என்பதை ஒரு
வெற்றுக் காடு காட்டுகிறது.

விதை பரவலுக்குக் காரணமான பல பொிய பாலூட்டிகள்  தற்பாேது அழிந்து காெண்டு வருகிறது.  விதைகள் பரவ  காற்றும் இல்லாமல் பாலூட்டிகள் தங்கும் பல மர இனங்கள், விதை முளைப்புத் திறன் குறைந்து விடும்போது, பெரிய விதை கொண்ட மரங்கள் சிறிய விதைகளோடு முற்றிலும் ஆதிக்கம் செலுத்துகின்றன, இதனால் ஒரு பகுதியில் தாவர வாழ்க்கைச் சமநிலை மாறுகிறது.

பெரிய பாலூட்டிகளின் அழிவு நேரடியாகவோ அல்லது மறைமுகமாகவோ நடைபெறுகிறது. அந்த விலங்குகளின் அழிவை விளைவிக்கும்  மனிதச் செயல்கள் விலங்குகளின் வாழ்வை இலக்காகக் கொள்ளாதவை. மறைமுகமான இந்த அழிவு வழிமுறை வாழிட அழிவு ஆகும். இருப்பினும், பெரிய பாலூட்டிகளின் மறைமுக வழிவகையின் பிற  எடுத்துகாட்டுகள் பழங்கள், கொட்டைகள்  பெரிய பாலூட்டிகளுக்கு உணவாகத் தேவை என்றாலும் அதிகமான வேட்டையாடல்களில், அவை கூடுதல் திரட்டாக  இருக்கும். பெரிய பாலூட்டிகளைப் பாதுகாப்பதற்கான மறைமுக வழிமுறை தேவைக்கான மற்றொரு  இடர், பாதரசம், புகை அல்லது ஒலி மாசு போன்ற நவீன மனிதனின் நடவடிக்கைகளாகும்.

இரண்டு விதமான நேரடி தீங்குவிளைவுகளும் உள்ளன. அவைகள் வாழ்வாதார வேட்டை மற்றும் வணிக வேட்டை ஆகும். வேட்டையாடப்பட்ட விலங்குகளின் இனங்கள் பொதுவாக அந்தப் பகுதியில் உள்ள மிக அாியவகை இனங்கள் ஆகும். ஒரு பகுதியிலுள்ள பெரிய பாலூட்டிகள் பெரும்பாலும் ஒரு சில வகைகளால் மட்டுமே பிரதிநிதித்துவம் செய்யப்படுகின்றன, ஆனால் மொத்த உயிரினத்தின் பெரும்பகுதியை உருவாக்குகின்றன. மிதமான வேட்டையாடும் பகுதிகளில் பாலூட்டி இனங்கள் 80.7% குறைகிறது. அதிகமான வேட்டையாடுதல் பகுதிகளில், பாலூட்டி இனங்கள் 93.7% குறைகிறது.

## மேற்காேள்கள்

பகுப்பு:சூழலியல்
பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
நர்யாவ்லி சட்டமன்றத் தொகுதி

**நர்யாவ்லி (சட்டமன்றத் தொகுதி)**  (*Naryoli Assembly constituency*) (தொகுதி எண்:040) என்பது இந்தியாவின் மத்தியப் பகுதியில் அமைந்துள்ள மத்திய பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி சாகர் மாவட்டத்தில் அமைந்துள்ளது. இத்தொகுதி பட்டியல் இனத்தவருக்கு ஒதுக்கப்பட்ட தனித் தொகுதியாகும்.

## தற்போதைய சட்டமன்ற உறுப்பினர்
நர்யாவ்லி சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த *இங்க் பிரதீர் லாரியா* உள்ளார். 

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:சாகர் மாவட்டம்
பகுப்பு:மத்தியப் பிரதேச சட்டமன்றத் தொகுதிகள்
கர்நாடக சங்கீத மும்மூர்த்திகள் ஜெயந்தி விழா

**கர்நாடக சங்கீத மும்மூர்த்திகள் ஜெயந்தி விழா**, தமிழ்நாட்டின்,  திருவாரூர் தியாகராஜர் கோயிலில் ஆண்டுதோறும் சங்கீத மும்மூர்த்திகள்  என அறியப்படும், கர்நாடக இசை அறிஞர்களான   தியாகராஜர்,  சியாமா சாஸ்திரிகள் மற்றும் முத்துசுவாமி தீட்சிதர் ஆகிய சங்கீத மும்மூர்த்திகளின் பிறந்த நாள் விழா, திருவாரூர் தியாகராஜர் கோயிலில் காஞ்சி சங்கர மடத்தின்  கர்நாடக சங்கீத சேவா அறக்கட்டளை சார்பில் 1987ம் ஆண்டு முதல் கொண்டாடப்படுகிறது. விழாவின் போது  புகழ் பெற்ற கர்நாடக இசைக் கலைஞர்கள் கலந்ந்து கொண்டு சிறப்பிக்கின்றனர்.

## பின்னணி
சியாமா சாஸ்திரிகள், தியாகராஜ சுவாமிகள் மற்றும் முத்துசுவாமி தீட்சிதர் ஆகியோர் 14 ஆண்டு கால இடைவெளியில்  திருவாரூரில் பிறந்தவர்கள்.

* 1762ல் திருவாரூரில் பிறந்த சியாமா சாஸ்திரிகள் தஞ்சாவூர்  காமாட்சி அம்மனை தனது ஆத்மார்த்த தெய்வமாகப் பாவித்து, பல கீர்த்தனைகளை இயற்றியவர். நாகப்பட்டினம் நீலாயதாட்சி, திருவையாறு  தர்மசம்வர்த்தனி, மதுரை மீனாட்சியம்மன் உள்ளிட்ட தெய்வங்கள் மீது பல இனிமையான கீர்த்தனைகளை இயற்றியவர்.
* 1767ல் திருவாரூரில் பிறந்த தியாகராஜர் இராமரைப்  பலவாறு உருவகப்படுத்தி  தெலுங்கு மொழியில் அதிக கீர்த்தனைகளை  சுவைபட இயற்றியவர்.
* 1776ல் திருவாரூரில் பிறந்த முத்துசுவாமி தீட்சிதர் திருவாரூர் தியாகேசர்,  கமலாம்பாள், மற்றும் கணபதி ஆகியோர் மீது அதிக  கீர்த்தனைகளை இயற்றியவர்.  இவர்  இயற்றிய நவாவரண கீர்த்தனைகள் சங்கீத உலகுக்கு மாபெரும் வரப்பிரசாதமாகும்.

இச்சங்கீத மும்மூர்த்திகள் வாழ்ந்த இல்லங்கள் இன்றளவும் திருவாரூரில் பேணிப் பாதுகாக்கப்பட்டு வருகிறது.

## மேற்கோள்கள்


பகுப்பு:பிறந்த நாட்கள்
பகுப்பு:இந்து சமய விழாக்கள்
பகுப்பு:இசை மும்மூர்த்திகள்
அரியலூர் தொடருந்து நிலையம்

**அரியலூர் தொடருந்து நிலையம்** (*Ariyalur railway station*, நிலையக் குறியீடு:*ALU*) இந்தியாவின் தமிழ்நாட்டிலுள்ள, அரியலூர் நகரில் உள்ள ஒரு முக்கிய தொடருந்து நிலையமாகும். விழுப்புரம் மற்றும் திருச்சிராப்பள்ளிக்கு இடையே அமைந்துள்ள இந்நிலையம், நிர்வாக காரணங்களுக்காக திருச்சிராப்பள்ளி ரயில்வே கோட்டம், தென்னக இரயில்வேயின் கீழ் செயல்படுகிறது.

## இருப்பிடம் மற்றும் தளவமைப்பு
அரியலூர் தொடருந்து நிலையம் இரயில்வே நிலையம் சாலையில் அமைந்துள்ளது. அரியலூர், பெரம்பலூர் மற்றும் தஞ்சாவூர் மாவட்டங்களுக்கான முக்கிய இரயில்வே நிலையமாக கருதப்படுகிறது. இந்நிலையத்தில் இருந்து தஞ்சாவூர், கும்பகோணம், பட்டுக்கோட்டை ஆகிய நகரங்களுக்கு முற்பகல், பிற்பகல் மற்றும் இரவு நேரங்களில் நேரடிப் பேருந்துகள் உள்ளது. இதன் காரணமாக, தமிழ்நாட்டின் மத்திய மாவட்டங்களில் இருந்து வரும் பயணிகளுக்கு ஒரு முக்கியமான இரயில் நிலையமாக செயல்படுகிறது.

இந்த நிலையம் விழுப்புரம் - திருச்சிராப்பள்ளி கார்டு லைன் வழித்தடத்தில் அமைந்துள்ளது.

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் திருச்சிராப்பள்ளி தொடருந்து கோட்டத்தில் 15 நிலையங்கள் தேர்ந்தெடுக்கப்பட்டன, அரியலூர் தொடருந்து நிலையத்தை புதுப்பிக்கும் பணிக்கு 5.24 கோடி ரூபாய் ஒதுக்கப்பட்டுள்ளது.

## வசதிகள்
இந்த நிலையம் உயர்நிலைக் காத்திருப்பு அறைகள், ஏ.டி.எம் மற்றும் சக்கர நாற்காலிகள் போன்ற வசதிகளும், ஓய்வு அறைகள் போன்ற வசதியும் உண்டு. இங்கு தமிழ்நாடு அரசு போக்குவரத்துக் கழக பேருந்து நிலையம் உள்ளது. இது நிலையத்திலிருந்து உள்ளூர் பேருந்து சேவைகளை வழங்குகிறது.

இருப்பினும் இந்த இரயில் நிலையமானது, பயணிகளுக்கு படிப்படியாக கடுமையான உட்கட்டமைப்பு பிரச்சினைகளால் பாதிக்கப்படுகிறது. இரயில் நிலையத்தில் இருந்து தஞ்சாவூருக்கு நேரடி பஸ் சேவைகளைத் திரும்பப் பெறுவதுடன், மற்ற வழிகளிலும் போதுமான சேவைகளை இல்லாத நிலையிலும் இந்த நிலையத்திற்கு பயணிகள் பயணிப்பதில் பெரும் பாதிப்பைக் காணலாம்.

இந்நிலையத்திற்கு காலை 7.40 மணிக்கு வந்தடையும், சென்னை நோக்கி செல்லும் பல்லவன் விரைவுத் தொடருந்துக்காக தஞ்சாவூரிலிருந்து நேரடியாக இந்த தொடருந்து நிலையத்திற்கு ஒரு அரசு பேருந்து இயக்கப்படுகிறது.

## மேற்கோள்கள்

பகுப்பு:அரியலூர் மாவட்டத்திலுள்ள தொடருந்து நிலையங்கள்
பகுப்பு:திருச்சிராப்பள்ளி தொடருந்து கோட்டம்
கத்தரி நாற்றழுகல் நோய்

கத்தரி விதைகள் முளைத்து நாற்றுகள் நிலப்பரப்பிற்கு மேல் வருமுன்னரே அழுகிவிடுகின்றன. விதை இலைகள் தோன்றுவதற்கு முன்னரே முளைக்குருத்தும் முளை வேரும் அழுகிவிடும். மேலும் நாற்றுகள் நிலப்பரப்பிற்கு மேல் வந்த பின்னர அழுகி மடிந்துவிடும் இது மண் மூலம் பரவுகிறது. இதை கட்டுப்படுத்த நாற்றங்காளை நல்ல வடிகால் வசதி உள்ள மேட்டுபாங்கான நிலத்தில் அமைக்க வேண்டும்.

## நோய்க் காரணிகள்
பித்தியம் அஃபேனிடெர்மேட்டம், பைட்டோப்தோரா பாராஸிடிகா, ரைசோக்டினியா சொலானி, ஸ்கிளிரோசியம் ரால்ப்சி நுண்கிருமகள் தாக்குவதால் இந்த நோய் ஏற்படுகிறது.

## மேற்கோள்கள்

பகுப்பு:தாவரங்களைத் தாக்கும் நோய்கள்
திகம்கர் சட்டமன்றத் தொகுதி

**திகம்கர் (சட்டமன்றத் தொகுதி)**  (*Tikamgarh Assembly constituency*, தொகுதி எண்:043) என்பது இந்தியாவின் மத்திய பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி திகம்கர் மாவட்டத்தில் அமைந்துள்ளது.. 

## தற்போதைய சட்டமன்ற உறுப்பினர்
திகம்கர் சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த *கே. கே. ஸ்ரீவஸ்தவா* உள்ளார். 

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:திகம்கர் மாவட்டம்
பகுப்பு:மத்தியப் பிரதேச சட்டமன்றத் தொகுதிகள்
ஈரம் சேமிக்கும் திசு

**'ஈரம் சேமிக்கும் திசு**' Velamen என்பது மந்தாரை orchid போன்ற ஒட்டுண்ணி தாவர வேர்களை மூடிகாணப்படும்  பஞ்சு போன்ற திசு ஆகும். 

மந்தாரை  தாவரத்தின் ஈரம் சேமிக்கும் திசு வெள்ளை அல்லது வெளிர் நிறத்தில் காணப்படும், இது மூச்சு வேர்களை மூடிகாணப்படும். இவை பல செல் அடுக்குகளால் ஆனவை. வளிமண்டல ஈரத்தையும் உணவையும்  உறிஞ்சிக்கொள்ளும் தன்மை உடையவை. இருப்பினும் இதன் முக்கிய பணி வேர்களை புற ஊதா கதிர்களின் தாக்கத்திலிருந்து காப்பதாகும்.  

மந்தாரை தாவர வேர்கள் பொதுவாக கூட்டுயிரி பூஞ்சை அல்லது பாக்டீரியாவுடன் தொடர்பு கொண்டிருக்கும். பாக்டீரியா வழி மண்டல உணவை  பெற்றுத்தரும்.  இதனால் மந்தாரை தாவரங்கள் போட்டியின்றி நன்கு வளரவும் முடிகிறது.  

மந்தாரை, வேரில் உள்ள கடத்து திசுக்களை பாதுகாக்கிறது, வேர் மூலம் ஏற்படும் நீரவிப்போக்கை தடுக்கிறது, பெரும்பாலான சமயங்களில் தாவரத்தை வளர்தளத்தில் பற்றிக்கொள்ள உதவுகிறது.

மந்தாரை தாவர வேரின் கற்றையின் (stele) பருமன் சிறியது. இது புறனியால் சூழப்பட்டு மேலும் சிறப்பு வகை புரத்தோலினால் மூடப்பட்டுள்ளது. முதிர்ந்த புறத்தோல் செல்களில் புரோடோப்ளாசம் காணப்படுவதில்லை. ஒரு சில உயிருள்ள செல்களில் மட்டும் நீர் கடத்தப்படுகிறது. சிறப்பு வகை புறத்தோலை பல அடுக்கு செல்கள் கொண்ட ஈரம் சேமிக்கும் திசு மூடியுள்ளது. சாதகமான சூழலில் ஈரம் சேமிக்கும் திசு மீது வேர் தூவிகள் வளர்கின்றன.

ஈரம் சேமிக்கும் திசு, வேரின் நுனியில் உள்ள சிறப்பு திசுக்களில் இருந்து உண்டாகிறது. ஒளிஉட்புகுவதால் ஈரம் சேமிக்கும் திசுவின்  செல்கள் வெளிர் நிறத்தில் காணப்படும். நீரை உறிஞ்சிய பின் பச்சை நிறத்தில் காணப்படும்.
## மேற்கோள்
 
பகுப்பு: தர்மபுரி மாவட்ட ஆசிரியர்கள் உருவாக்கிய கட்டுரைகள்
மதாபர்

**மதாபர்**, குசராத்து மாநிலத்தில் கட்ச் மாவட்டத்தின் தென்மேற்குப் பகுதியில் அமைந்துள்ள ஒரு பெரிய கிராமம் ஆகும். மாவட்டத் தலைமையிட நகரமான [புஜ்ஜிலிருந்து 3 கிலோ மீட்டர் தொலைவில் உள்ளது. 7600 குடியிருப்புகள் கொண்ட இந்தக் கிராமத்தின் 17 வங்கிகளில் 5,000 கோடி வைப்புத் தொகை செலுத்தப்பட்டுள்ளது. இது உலகின் மிகப்பணம் படைத்த கிராமம் ஆகும்.
2011 குஜராத் நிலநடுகக்த்தின் போது இக்கிராமத்தின் பழைய வீடுகள் பலத்த சேதமுற்றது. 
## தற்போதைய நிலை
சமீப காலங்களில், நகரம் பசுமையானதாகவும், புதிய ஏரிகள், அணைகள் மற்றும் ஆழ்துளை கிணறுகள் என மாறிவிட்டது. புதிய சுகாதார மையங்கள், விளையாட்டுப் பூங்காக்கள் மற்றும் கோயில்கள் என அனைத்து வசதிகளும் உருவாகிவிட்டது. இக்கிராமத்தில் பொருளாதாரம் பெருகி உள்ளது. சுமார் 5,000 கோடி ரூபாய் அளவிற்கு சேமிப்பும், 17 வங்கிகளும் இக்கிராமத்தில் உள்ளது.

## வரலாறு
இடது|thumb|நானி பா வாவ்
கட்ச் மிசுட்டுரி என்னும் பிரிவிரனரால் 12 ஆம் நூற்றாண்டில் உருவாக்கப்பட்ட 18 கிராமங்களில் மதாபரும் ஒன்றாகும்.

## குறிப்பிடத்தக்க நபர்கள்
thumb|அப்னா கர் (நம் வீடு)
* ராய் சாகிப் விசுரம் வால்சி இரத்தோர் (1898-1953) - குறிப்பிடத்தக்க இரயில்வே ஒப்பந்ததாரர். 
* ராய் சாகிப் கூவர்சி கர்சன் இரத்தோர் - குறிப்பிடத்தக்க இரயில்வே ஒப்பந்ததாரர் மற்றும் தொழிலதிபர்.
* ராய் சாகிப் ருத்தா லதா சாவ்ரா - குறிப்பிடத்தக்க ரயில்வே ஒப்பந்ததாரர் மற்றும் தொழிலதிபர்.

## பள்ளிகள்
thumb|காரி மோரி ஏரி
1884-ம் ஆண்டு முதல் அரசு ஆண்கள் பள்ளி தொடங்கப்பட்டது. 1900-ம் ஆண்டு முதல் பெண்கள் பள்ளி தொடங்கப்பட்டது. முதல் உயர்நிலை பள்ளி, 1968-ம் ஆண்டு நிறுவப்பட்டது.

## நிலவியல்
மதாபரில் இரண்டு பெரிய ஏரிகள் உள்ளன. இச்சகாசாகர் எனும் ஏரி 1900-ம் ஆண்டுவாக்கில் கட்டப்பட்டது. இன்னொன்று மேக்ராச்சி ஏரி, கட்ச் மாநிலத்தின் கடைசி ஆளுமையின் கீழ் கட்டப்பட்டது.

## கோயில்கள்
திருமால் கோயில், சிவன் கோயில், பார்லா கோயில் மற்றும் சுவாமிநாராயண் கோயில் (1949) உள்ளன.

## பொருளாதாரம்
thumb|மதாபர் வங்கிகள்

### வேளாண்மை
இப்பகுதியின் பொருளாதாரத்தில் விவசாயம் பெரும்பங்கு வகிக்கிறது. இப்பகுதியில் விளையும் பெரும்பாலான விவசாய பொருட்கள் மும்பை நகருக்கு ஏற்றுமதி செய்யப்படுகின்றன. சோளம், மாம்பழம் மற்றும் கரும்பு இங்கு முதன்மையாக பயிரடப்படுகின்றன.

### அந்நிய முதலீடு
மதாபரின் பல குடியிருப்பாளர்கள், இங்கிலாந்து, அமெரிக்கா, மற்றும் கனடா போன்ற வெளிநாடுகளில் வேலை செய்கின்றனர். அவர்களுடைய சேமிப்பை தங்கள் சொந்த கிராமத்தில் சேமிக்கின்றனர். கிராமங்களில் அடிப்படையில் வங்கி வைப்பு சுமார் ரூபாய் 5,000 கோடி ஆகும்.

புலம் பெயர்ந்த மக்களும், வெளி நாடுகளில் வாழும் மக்களும் தங்களுடைய கிராமத்தின் மீது பேரன்பு வைத்துள்ளனர், அதன் காரணமாக சமூக அமைப்புகளையும் வைத்துள்ளனர்.

## குறிப்புகள்

பகுப்பு:கட்சு மாவட்டம்
பகுப்பு:குஜராத் மாநிலத்திலுள்ள ஊர்களும் நகரங்களும்
கர்காபூர் சட்டமன்றத் தொகுதி

**கர்காபூர் (சட்டமன்றத் தொகுதி)**  (*Khargapur Assembly constituency*, தொகுதி எண்:047) என்பது இந்தியாவின் மத்திய பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி திகம்கர் மாவட்டத்தில் அமைந்துள்ளது .. 

## தற்போதைய சட்டமன்ற உறுப்பினர்
நிவாரி சட்டமன்றத் தொகுதியின் சட்டமன்ற உறுப்பினராக இந்திய தேசிய காங்கிரஸ் கட்சியைச் சேர்ந்த *சந்தா சுரேந்திரசிங் கவுர்*  உள்ளார். 

## மேற்கோள்கள்

பகுப்பு:மத்தியப் பிரதேச சட்டமன்றத் தொகுதிகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:திகம்கர் மாவட்டம்
ஏலாக்குறிச்சி

**ஏலாக்குறிச்சி **(Elakkurichi) தமிழ்நாட்டில் அரியலூர் மாவட்டத்தில் உள்ள ஒரு கிராமம் ஆகும். அரியலூர் நகரில் இருந்து 31 கி.மீ. தொலைவிலும் தஞ்சாவூர் நகரில் இருந்து 30 கி.மீ. தொலைவிலும் அமைந்துள்ளது. கி.பி. 1711-ஆம் ஆண்டில் 'வீரமாமுனிவர்' என்று அழைக்கப்படும் பிரபல கத்தோலிக்க மத போதகர் கான்ஸ்டாண்டைன் ஜோசப் பெஸ்கியால் கட்டப்பட்ட பழமையான தேவாலயம் (அடைக்கல மாதா ஆலயம்) இங்கு உள்ளது.. இந்தக் கிராமம் கொள்ளிடம் ஆற்றின் வடக்கு கரையில் அமைந்துள்ளது. அருகில் உள்ள 30-இற்கு மேற்பட்ட கிராமங்களில் மிக முக்கியமான கிராமம் ஏலாக்குறிச்சி.

ஏலாக்குறிச்சி  கத்தோலிக்க புனித யாத்திரை மையமாக விளங்குகிறது. இது பெரம்பலூரில் இருந்து 65 கி.மீ. தொலைவில் உள்ளது. கத்தோலிக்க மதபோதகர்  வீரமாமுனிவர் 1711-ஆம் ஆண்டில் கட்டப்பட்ட தொல்லியல் தேவாலயம் என்று பிரபலமாக அறியப்படுகிறது. 'அடைக்கலமாதா சன்னதி' என்று அழைக்கப்படும் புகழ்பெற்ற ஆலயம் ஏலாக்குறிச்சியில் உள்ளது. ஒவ்வொரு வருடமும், ஏலாக்குறிச்சி அடைக்கலமாதா கோயிலின் திருவிழா மிகவும் புகழ்பெற்றது. அந்த பண்டிகையை எல்லா கிறிஸ்தவர்களும் ஏப்ரல் மாதத்தில் நான்கு நாட்களுக்கு ஒவ்வொரு ஆண்டும் சிறப்பாக கொண்டாடுகிறார்கள்.

இந்த சிற்றூர்/கிராமம், கொள்ளிடம் நதியின் கரையோரத்தில் அமைந்துள்ளது. ஏலாக்குறிச்சி மக்களின் முக்கிய தொழிலானது விவசாயம் இங்கு விளைவிக்கப்படும் முக்கிய பயிர்கள் அரிசி மற்றும் கரும்பு ஆகும். தஞ்சாவூர், திருவையாறு மற்றும் அரியலூர் இந்தக் கிராமம் அருகிலுள்ள நகரங்களாகும். நெல் வயல்களின் பசுமை மற்றும் கொள்ளிடம் நதி இந்தக் கிராமத்தின் அழகு.

## சான்றுகள்



பகுப்பு:அரியலூர் மாவட்டத்திலுள்ள கிராமங்கள்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
ஜருகுமலை

**ஜருகுமலை** என்பது தமிழ்நாட்டில், சேலம் மாவட்டத்தின் தென்பகுதியில் அமைந்துள்ள மலைப்பகுதி ஆகும். இந்த மலையில் உள்ள கிராமங்கள் குரால்நத்தம் ஊராட்சியைச் சேர்ந்தவை. மேலும் இவை பனைமரத்துப்பட்டி ஊராட்சி ஒன்றியத்துக்கு உட்பட்டும், வீரபாண்டி சட்டமன்றத் தொகுதிக்கு உட்பட்டும் உள்ளன. இந்த மலைப்பகுதியில் உள்ளவர்கள் தங்கள் தேவைகளுக்காக ஏழு கி.மீ. தொலைவுக்கு நடந்து அடிவாரம் சென்று வருகின்றனர். இதனால் இந்த மலைக்கு சேலத்தில் இருந்து சாலை அமைக்கு பணிகள் துவங்கி சன்யாசி குண்டு என்ற இடம்வரை இரண்டு கி.மீ சாலை அமைக்கப்பட்ட நிலையில் கிடப்பில் உள்ளது.
கடல் மட்டத்திலிருந்து 3000 அடி உயரத்தில் உள்ள இந்த மலைப்பகுதியில் மேலுர், கீழுர், ஒட்டப்பள்ளி ஆகிய மூன்று பழங்குடியின கிரமங்களில் 400 க்கும் மேற்பட்ட குடும்பங்களைச் சேர்ந்த 1200 க்கும் மேற்பட்ட மக்கள் வசிக்கின்றனர்.
மாணவர்களின் நலன் கருதி மாவட்ட நிர்வாகம் சார்பில் ஒரு நடுநிலைப்பள்ளி இயங்கிவருகிறது.
மின்சாரம், குடிநீர், தொடக்ககல்வி வசதிகள் உள்ளன. மேலுர், கீழுரில் மருத்துவ வசதிகள், சாலைவசதி போன்ற பொதுவசதிகள் இல்லை.  
சுதந்திரம் பெற்றூ 60 ஆண்டுகளூக்கு பின் 2008ஆம் ஆண்டு ஜருகுமலைக்கு மின்சாரவசதி கிடைத்தது. அஞ்சல் குறியீட்டு எண்:636201. இங்குள்ள பெரும்பாலான மக்களின் தொழில் வேளாண்மை ஆகும். தினை, சாமை, கேழ்வரகு, அவரை, அரளிப்பூ ஆகியவற்றை சாகுபடி செய்கின்றனர். சாமை, தினை ஆகியவற்றை தங்கள் உணவுத் தேவைக்கு வைத்துக்கொண்டு அரளிப்பூவை சேலத்துக்கு கொண்டுவந்து விற்றுச் செல்கின்றனர். 

## சான்றுகள்

பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:சேலம் மாவட்டத்திலுள்ள மலைகள்
ராஜ்நகர் சட்டமன்றத் தொகுதி (மத்தியப் பிரதேசம்)

**ராஜ்நகர் (சட்டமன்றத் தொகுதி)** (*Rajnagar Assembly constituency*) (தொகுதி எண்:050) என்பது இந்தியாவின் மத்தியப் பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி சத்தர்பூர் மாவட்டத்தில் அமைந்துள்ளது.. 

## தற்போதைய சட்டமன்ற உறுப்பினர்
ராஜ்நகர் சட்டமன்றத் தொகுதியின் சட்டமன்ற உறுப்பினராக இந்திய தேசிய காங்கிரஸ் கட்சியைச் சேர்ந்த *விக்ரம் சிங் நடிராஜா* உள்ளார். 

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:சத்தர்பூர் மாவட்டம்
பகுப்பு:மத்தியப் பிரதேச சட்டமன்றத் தொகுதிகள்
சத்தர்பூர் சட்டமன்றத் தொகுதி (மத்தியப் பிரதேசம்)

**சத்தர்பூர் (சட்டமன்றத் தொகுதி)** (*Chhatarpur Assembly constituency*, தொகுதி எண்:051) என்பது இந்தியாவின் மத்திய பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி சத்தர்பூர் மாவட்டத்தில் அமைந்துள்ளது .. 

## தற்போதைய சட்டமன்ற உறுப்பினர்
சத்தர்பூர்  சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த *லலிதா யாதவ்*  உள்ளார். 

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:சத்தர்பூர் மாவட்டம்
பகுப்பு:மத்தியப் பிரதேச சட்டமன்றத் தொகுதிகள்
பத்தாரியா சட்டமன்றத் தொகுதி

**பத்தாரியா (சட்டமன்றத் தொகுதி)** (*Pathariya Assembly constituency*) (தொகுதி எண்:054) என்பது இந்தியாவின் மத்திய பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி தமோ மாவட்டத்தில் அமைந்துள்ளது.. இத்தொகுதி பட்டியல் இனத்தவருக்கு ஒதுக்கப்பட்ட தனித் தொகுதியாகும்.

## தற்போதைய சட்டமன்ற உறுப்பினர்
பத்தாரியா சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த *லகான் படேல்* உள்ளார். 

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:தமோ மாவட்டம்
பகுப்பு:மத்தியப் பிரதேச சட்டமன்றத் தொகுதிகள்
கதலிவனேஸ்வரர் கோயில், திருக்களம்பூர்

**கதலிவனேசுவரர் கோயில்** என்பது  தமிழ்நாட்டில் புதுக்கோட்டை மாவட்டத்தில், புதுக்கோட்டை - பொன்னமராவதி சாலையில், 55 கி.மீ. தொலைவில் திருக்களம்பூர் என்னும் ஊரில் அமைந்துள்ள ஒரு சிவன் கோயிலாகும்.

## பெயர்க் காரணம்
இவ்வூர் திருக்களம்பூர் என்றும், திருக்குளம்பூர் என்றும் அழைக்கப்படுகிறது. பாண்டிய மன்னன் இவ்வூர் வழியாக குதிரையில் வரும் பொழுது குதிரையின் கால் குளம்பு ஒரு கல்லில் பட்டு இரத்தம் வர ஆரம்பித்தது. அங்கு தோண்டி பார்த்தபோது சிவலிங்கம் தென்பட, அம்மன்னனால் கோயில் கட்டப்பட்டது. அதனால் இத்தலம் திருக்குளம்பூர் என அழைக்கப்படுகிறது. திருச்சுற்றில் அபூர்வ வகையைச் சேர்ந்த கதலி வாழையைக் காணலாம். இம்மரத்தின் பழங்களை யாரும் உண்பது இல்லை. அவை சுவாமிக்கு திருமுழுக்கு செய்யப் பயன்படுத்தப்படுகின்றன. இம்மரத்தின் அடியில் பாறைகள் இருந்தாலும் செழிப்பாக வளர்ந்து வருகிறது. இவ்வாழைக் கன்றுகளை வேறு எங்கு எடுத்துசென்று நட்டாலும் வளருவது இல்லை. கதலி என்றால் வாழை என்று பொருளாகும். வாழை மரங்கள் சூழ்ந்த வனத்தில் இறைவன் இருப்பதால் கதலிவனேஸ்வரர் என்றழைக்கப்படுகிறார். 

## மூலவர்
இக்கோயிலின் மூலவர் கதலிவனேஸ்வரர் ஆவார். இறைவி காமாட்சி அம்மன் ஆவார். குதிரையின் காலடி படிந்த தடங்களை லிங்கத் திருமேனியில் காணலாம். தீராத நோய்களைத் தீர்த்து வைப்பவர் எனும் நம்பிக்கையால் வைத்தீஸ்வரர் என்றழைக்கப்படுகிறார்.இறைவி வைத்தீஸ்வரி என்றும் அழைக்கப்படுகின்றனர்.  

## சொக்கநாதர் சன்னதி
பாண்டிய மன்னர்கள் கட்டும் கோயில்களில் மீனாட்சி சுந்தரேஸ்வரர் சிற்பங்களை அமைத்தே கட்டுவார்கள். அவ்வகையில் இக்கோயிலின் திருச்சுற்றில் மீனாட்சியும் சொக்கநாதரும் தனிச் சன்னதியில் உள்ளனர். 

## திருவிழா
தமிழ்ப்புத்தாண்டில் பால்குடம் எடுக்கும் விழா, ஆடிப்பெருக்கு விழா  போன்ற விழாக்கள் நடைபெறுகின்றன. வைகாசி விசாகம் 10 நாட்கள், சித்திரை விழா, நவராத்திரி விழா, தைப்பூச விழா போன்ற விழாக்கள் நடைபெறுகின்றன.

## திறந்திருக்கும் நேரம்
திருவனந்தல் (காலை 6.00 மணி), சிறுகாலசந்தி (காலை 7.00 மணி), காலசந்தி (காலை 9.00 மணி), உச்சிக்காலம் (நடுப்பகல் 12.00 மணி), சாயரட்சை (மாலை 6.00 மணி), அர்த்தசாமம் (இரவு 8.00 மணி) என்ற வகையில் ஆறு கால பூசைகள் இங்கு நடத்தப்பெறுகின்றன. இக்கோயில் காலை 6.00 மணி முதல் 12.00 மணி வரையிலும், மாலை 4.30 முதல் 8.30 வரையிலும் திறந்திருக்கும்.

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:புதுக்கோட்டை மாவட்டத்திலுள்ள சிவன் கோயில்கள்
மாட்டிறைச்சி வளையங்கள்

**மாட்டிறைச்சி வளையங்கள்** (*Beef rings*) என்பது ஆறு முதல் இருபத்து நான்கு பண்ணைகளைக் கொண்ட கூட்டுறவுக் குழுக்கள் ஆகும். இந்த குழுவில் உள்ள ஒவ்வொரு உறுப்பினரும் கோடைக் காலத்தில் ஒரு விலங்கை இறைச்சிக்காக தரவேண்டும் (இறைச்சி அந்த பண்ணையிலோ அல்லது இறைச்சி கூடத்திலோ அந்த உறுப்பினர் செலவிலோ வெட்டப்படும்).

20-ம் நூற்றாண்டின் தொடக்கம் வரை வடஅமெரிக்க விவசாயிகளிடம் மாட்டிறைச்சி வளையங்கள் புழக்கத்தில் இருந்தது, ஏனென்றால் அவர்களிடம் எந்த குளிர்பதனமிடும் முறைகள் இல்லை. பன்றிகள் சிறிதாக இருந்தாலும் புகையால் பதப்படுத்தப்பட்ட பன்றி உடலை அது கெட்டுப்போவதற்குள் ஒரு குடும்பத்தாலே அதை உண்டுவிட முடியும், ஆனால் கால்நடைகளை பொருத்தவரையில் அப்படி இல்லை, புகைபிடித்த அல்லது உப்பிடப்பட்ட மாட்டிறைச்சி எந்த விதத்திலும் புகழ் பெற்றது இல்லை

இறைச்சிக் கூடத்திலிருந்து கிடைக்கபெற்றவுடன், இறைச்சி கூட்டுறவில் உள்ள அங்கத்தினருக்கு விநியோகிககப்படும், ஒவ்வொறு வாரமும் சதைப்பகுதியையோ, வறுத்த துண்டோ அல்லது கொதிக்கின்ற மூட்டு பகுதியோ தரப்படும். ஒவ்வொரு மிருகமும் வரிசையாக இறைச்சிக்காக வெட்டப்பட்டு,  அனைத்து உறுப்பினர்களுக்கும் புதிய இறைச்சி கோடைக்காலம் முழுவதும் கிடைத்ததா என்று கூட்டுறவு சங்கம் உறுதிபடுத்துகிறது. விநியோகிக்கப்பட்டவை, எடை பார்க்கப்படுகிறது அதனால் நியாயமான பங்கு அனைவருக்கும் கிடைக்கிறது.

குளிர்விக்கும் முறையில் ஏற்பட்ட தொழில்நுட்ப வளர்ச்சி, விவசாயிகளின் அதிக பொருளாதார வளர்ச்சி, அதிக சுதந்திரம் மற்றும் இறைச்சி கூடத்திலிருந்தோ, பதப்படுத்தியோ வைத்திருப்பதற்கு பதில் கறிகடைகளில் இருந்தே விவசாயிகளால் கறி வாங்கும் திறன் போன்ற பல்வேறு காரணங்களால் மாட்டிறைச்சி வளையங்கள் இல்லாமல் போனது.

## இவற்றையும் காண்க
* இறைச்சித் தொழிற்றுறை

## மேற்கோள்கள்

பகுப்பு:இறைச்சி
பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
சித்திரக்கூடம் சட்டமன்றத் தொகுதி

**சித்திரக்கூடம் சட்டமன்றத் தொகுதி** (*Chitrakoot*, தொகுதி எண்: 061, ) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி சத்னா மாவட்டத்தில் அமைந்துள்ளது.

## தற்போதைய சட்டமன்ற உறுப்பினர்
சித்திரக்கூடம் சட்டமன்றத் தொகுதியின் தற்போதைய உறுப்பினராக இந்திய தேசிய காங்கிரஸ் கட்சியைச் சேர்ந்த *பிரேம் சிங்* இருக்கிறார்.

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:சத்னா மாவட்டம்
பகுப்பு:மத்தியப் பிரதேச சட்டமன்றத் தொகுதிகள்
ஹட்டா (சட்டமன்றத் தொகுதி)

**ஹட்டா (சட்டமன்றத் தொகுதி)** (*Hatta Assembly constituency*, தொகுதி எண்:057) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். 2008-ஆம் ஆண்டின் தொகுதி மறுசீரமைப்பின்படி இத்தொகுதி பட்டியல் இனத்தவருக்கு ஒதுக்கப்பட்ட தனித்தொகுதியாகும்.

ஹட்டா, தமோ மாவட்டத்தில் உள்ள நான்கு (4) சட்டமன்றத் தொகுதிகளில் ஒன்றாகும். இந்தத் தொகுதி ஹட்டா மற்றும் படேரா வட்டங்கள் முழுமையையும், ஹிண்டோரியா நகர் பஞ்சாயத்தையும் மாவட்டத்தின் தாமோ தாலுகாவின் ஒரு பகுதியையும் உள்ளடக்கியுள்ளது.

ஹட்டா, மேலும் ஏழு விதான் சபைப் பிரிவுகளுடன், தமோ மக்களவைத் தொகுதியின் ஒரு பகுதியாக உள்ளது. பதாரியா, ஜபேரா மற்றும் தமோ பிரிவுகள் தமோ மாவட்டத்திலும், தியோரி, ரெஹ்லி மற்றும் பண்டா பிரிவுகள் சாகர் மாவட்டத்திலும், மல்ஹாரா சத்தர்பூர் மாவட்டத்திலும் உள்ளன.

## சட்டமன்ற உறுப்பினர்கள்
**இரட்டை-உறுப்பினர் தொகுதி உறுப்பினர்கள்:**
* 1951: கடோரா, இந்திய தேசிய காங்கிரஸ் / பிரேம்சங்கர் லக்ஷ்மிசங்கர் தாகத், இந்திய தேசிய காங்கிரஸ்
* 1957: கடோரா, இந்திய தேசிய காங்கிரஸ் / கயா பிரசாத், இந்திய தேசிய காங்கிரஸ்
**ஒற்றை-உறுப்பினர் தொகுதி உறுப்பினர்கள்:**
* 1962: ஜுகல் கிஷோர் பஜாஜ், சுயேட்சை
* 1967: ஜுகல் கிஷோர் பஜாஜ், இந்திய தேசிய காங்கிரஸ்
* 1972: குஞ்பிஹாரிலால் மன்மோகன்லால், இந்திய தேசிய காங்கிரஸ்
* 1977: ராமகிருஷ்ண குஸ்மாரியா, ஜனதா கட்சி
* 1980: சினேகசலீல ஹசாரி, இந்திய தேசிய காங்கிரஸ் (ஐ)
* 1985: ராமகிருஷ்ணா குஸ்மாரியா, பாரதிய ஜனதா கட்சி
* 1990: ராமகிருஷ்ண குஸ்மாரியா, பாரதிய ஜனதா கட்சி]
* 1993: விஜய் சிங், பாரதிய ஜனதா கட்சி
* 1998: ராஜா படேரியா, இந்திய தேசிய காங்கிரஸ்
* 2003: கங்காராம் படேல், பாரதிய ஜனதா கட்சி
* 2008: உமாதேவி லால்சிங் கதீக், பாரதிய ஜனதா கட்சி
* 2013: உமாதேவி லால்சிங் கதீக், பாரதிய ஜனதா கட்சி 
* 2018: புருஷோத்தம் தந்துவோ ஹட்டா, பாரதிய ஜனதா கட்சி

## மேற்கோள்கள்

பகுப்பு:மத்தியப் பிரதேச சட்டமன்றத் தொகுதிகள்
பகுப்பு:தமோ மாவட்டம்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பவை சட்டமன்றத் தொகுதி

**பவை (சட்டமன்றத் தொகுதி)** (*Pawai Assembly constituency*) (தொகுதி எண் : 058) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி பன்னா மாவட்டத்தில் அமைந்துள்ளது .

## தற்போதைய சட்டமன்ற உறுப்பினர்
பவை சட்டமன்றத் தொகுதியின் தற்போதைய உறுப்பினராக இந்திய தேசிய காங்கிரஸ் கட்சியைச் சேர்ந்த *பண்டிட் முகேஷ் நாயக்* இருக்கிறார். 

## மேற்கோள்கள்

பகுப்பு:மத்தியப் பிரதேச சட்டமன்றத் தொகுதிகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:பன்னா மாவட்டம்
குன்னவுர் சட்டமன்றத் தொகுதி

**குன்னவுர்**  (*Gunnaor Assembly constituency*, தொகுதி எண்:059) என்பது இந்தியாவின் மத்தியப் பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி பன்னா மாவட்டத்தில் அமைந்துள்ளது.

## 2013 சட்டமன்றத் தேர்தல்
2013 ஆம் ஆண்டு நடந்த சட்டமன்றத் தேர்தலில் பாரதிய ஜனதா கட்சியைச் சேர்ந்த மகேந்திர சிங் வெற்றி பெற்றார்.

## மேற்கோள்கள்

## வெளியிணைப்புகள்
* முன்னாள் சட்டமன்ற உறுப்பினர்கள் பற்றிய விவரம் - elections.in

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:பன்னா மாவட்டம்
பகுப்பு:மத்தியப் பிரதேச சட்டமன்றத் தொகுதிகள்
மதுக்கரைச் சுவர்

** மதுக்கரைச் சுவர் ** என்பது ஒரு வரலாற்றுச் சிறப்புமிக்க ஒரு எல்லைச் சுவர் ஆகும். இது சேர,சோழ, பாண்டிய மன்னர்கள் ஆட்சி புரிந்த எல்லைப் பகுதியை வரையறுக்கின்றது. இச்சுவர் சுமார் இரண்டாயிரம் ஆண்டுகளுக்கு முன்னால்  செல்லாண்டியம்மனால் அமைக்கப்பட்டதாக கூறப்படுகிறது.

## வரலாற்று எல்லைக்கோடு

மதுக்கரைச் சுவரானது கல் மற்றும் மண்ணால் உருவாக்கப்பட்டுள்ளது.  இச்சுவர் தமிழ்நாட்டின் மையப்பகுதியில் அமைந்துள்ளளது.  சேரர், சோழர் மற்றும் பாண்டியர்களின் எல்லைப்பரப்பை வரையறுத்துக் காட்டுவதோடு மூன்று மன்னர்கள் ஆட்சி புரிந்த பகுதியின் மையமாகவும் உள்ளது.

மூன்று மன்னர்களிடையே எல்லைப் பிரச்சனைக் குறித்து சிக்கல்கள் வந்த பொழுது செல்லாண்டியம்மன் ஒரே இரவில் அமைத்து தந்ததாக இப்பகுதி மக்களால் நம்பப்படுகிறது.  இத்தெய்வமானது உஜ்ஜெயினி மகாகாளியின் அவதாரமாக கொள்ளப்படுகிறது.  சுவர் முழுவதும் எல்லை தெய்வங்களின் உருவங்கள், சிலைகள் அடையாளமாக அமைத்து எல்லையைப் பாதுகாத்து வந்துள்ளன.  இதில் சேர நாடு  மற்றும் சோழ நாடு என்பது காவிரியாற்றின் கரையோர நகர் என நிர்மாணிக்கப்பட்டுள்ளது.  பாண்டிய நாடு என்பது தெற்குப் பகுதியில் அமைந்துள்ளது என அறியப்படுகிறது.  இச்சுவர் காவிரியின் தென்கரையில் அமைந்துள்ள செல்லாண்டியம்மன் கோவில் தொடங்கி, மதுரை மீனாட்சியம்மன் கோவில் வரை அமைகிறது. 

## முக்கியத்துவம்

இச்சுவரானது பிரித்தானிய ஆட்சிக் காலத்தின் 1907-ம் ஆண்டுக்குரிய அரசு இதழில் இடம் பெற்று ஒரு வரலாற்றுச் சான்றாக அமைந்தள்ளது.
குளித்தலையிலிருந்து 12 மைல் தொலைவில் திருக்காம்புளியூர் அருகே மூன்று மன்னர்கள் ஆட்சிபுரிந்த இடத்தின் மையமாக விளங்குகிறது.  இங்குள்ள தெய்வமானது முக்கியத்துவம் வாய்ந்ததாகவும் கருதப்படுகிறது.  இக்கோவிலுக்கு ஆடி மாதம் 18-ம் நாள் 'பதினெட்டாம் பெருக்கு' என்ற பெயரில் விழா கொண்டாடப்படுகிறது.

## எல்லைகள்

மதுக்கரைச் சுவர் குறித்து காலம் தெளிவாக அறியப்படாத நிலையில் முதலாம் நூற்றாண்டாக இருக்கலாம் என அறியப்படுகிறது.  தமிழ்ப் புலவர் ஒளவையார் சோழப் பேரரசின் எல்லைப் பரப்பினைப் பற்றி கூறுகையில் கிழக்கில் கடலையும், வடக்கில் கடலூர் அருகில் ஓடும் பெண்ணை ஆற்றையும், தெற்கில் தஞ்சாவூர் அருகிலுள்ள வெள்ளாற்றையும், மேற்கில் கோட்டைக்கரை என்றும் வரையறுத்துள்ளார். இவற்றில் கோட்டைக்கரை என்ற ஊர் மதுக்கரையின் குறுக்கில் உள்ளது. என்று மாறி இருக்க வேண்டும் என்று கருதப்படுகிறது. இதன் மூலம் தமிழகத்தின் எல்லைப்பகுதியை மதுக்கரைச் சுவர் நிர்மாணித்தது தெளிவாக வெளிப்படுகிறது.  இச்சுவரானது தற்பொழுது குளித்தலை மற்றும் கரூர் வட்டாரத்திற்கு உட்பட்டு தொடர்ந்து திருச்சி மற்றும் திண்டுக்கல் மாவட்டத்தின் வழியே மதுரை வரை செல்கின்றது.

## பார்வை நூல்

* Hemingway, F.R. *Trichinopoly*. Madras District Gazetteers. Government Press, Madras, 1907.

## சான்றுகள்

பகுப்பு:தமிழ்நாட்டுக் கட்டிடங்கள்
ராய்கான் சட்டமன்றத் தொகுதி

**ராய்கான் (சட்டமன்றத் தொகுதி)** (*Raigaon Assembly constituency*, தொகுதி எண்:062) என்பது இந்தியாவின் மத்தியப் பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி சத்னா மாவட்டத்தில் அமைந்துள்ளது.. இத்தொகுதி பட்டியல் இனத்தவருக்கு ஒதுக்கப்பட்ட தனித் தொகுதியாகும்.

## தற்போதைய சட்டமன்ற உறுப்பினர்
ராய்கான் சட்டமன்றத் தொகுதியின் சட்டமன்ற உறுப்பினராக பகுஜன் சமாஜ் கட்சியைச் சேர்ந்த *உஷா சௌத்ரி*  உள்ளார். 

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:சத்னா மாவட்டம்
பகுப்பு:மத்தியப் பிரதேச சட்டமன்றத் தொகுதிகள்
சத்னா சட்டமன்றத் தொகுதி

**சத்னா சட்டமன்றத் தொகுதி** (*Satna Assembly constituency*) என்பது மத்திய இந்திய மாநிலமான மத்தியப் பிரதேசத்தின் 230 சட்டமன்றத் தொகுதிகளுள் ஒன்றாகும்.

## சட்டப்பேரவை உறுப்பினர்கள்

## தேர்தல் முடிவுகள்
### 2023

## மேலும் காண்க
* சத்னா

## மேற்கோள்கள்

பகுப்பு:சத்னா மாவட்டம்
பகுப்பு:மத்தியப் பிரதேச அரசியல்
பகுப்பு:மத்தியப் பிரதேச சட்டமன்றத் தொகுதிகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ஆரிசு ஆண்டே

**ஆரிசு ஆண்டே** (Harish Hande) என்பவர் தொழில் முனைவோர் ஆவார். 1995 இல் இவர் தொடங்கிய செல்கோ என்ற தொழில் நிறுவனம் வாயிலாகச் சூரிய ஒளி மின்சார ஆற்றலைப் புதிய தொழில் நுட்பம் வாயிலாகச்  சிற்றூர்ப்புற ஏழை மக்களுக்குப் பயன்படச் செய்தார். இந்தப் பணியைப் பாராட்டி 2011 ஆம் ஆண்டில் இந்திய அரசு  இவருக்கு ராமன் மகசேசே விருது வழங்கியது.

## பிறப்பும் படிப்பும்

கருநாடக மாநிலம், உடுப்பி வட்டம், அண்டாட்டு என்னும் ஊரில் பிறந்த ஆரிசு ஆண்டே  ஒரிசா மாநிலம் ருர்கேலாவில் வளர்ந்தார்.
இஸ்பாத் ஆங்கிலப் பள்ளியில் படித்து கரக்பூர் இந்திய தொழில் நுட்பக்கழகத்தில் பட்டம் பெற்றார். அமெரிக்காவில் மாசசூசட்ஸ் பல்கலைக் கழகத்தில் ஆற்றல் பொறியியலில் ஆய்வுப்பட்டம் பெற்றார்.

## பணிகள்

சோலார் மின்சார ஒளி குழுமம் என்ற நிறுவனத்தை (செல்கோ) 1995இல் தொடங்கினார். இந்த செல்கோ நிறுவனம் தொலைவில் உள்ள சிற்றூர்களுக்கும் ஏழைகளின் குடிசைகளுக்கும் சூரிய ஒளி மின்சாரத்தை மலிவு விலைக்கு விற்றது.
அந்தக் காலத்தில் அரசு முயற்சியினால் ஏற்படுத்தப்பட்ட சூரிய ஆற்றல் தெரு விளக்குகள் சரிவரப் பயன் தரவில்லை. எனவே ஆரிசு ஆண்டே கருநாடகாவில் கிராமங்கள்தோறும் சென்று, செல்கோ உருவாக்கிய சூரிய ஒளி விளக்குகள் பற்றியும் அதன் பிற கருவிகளின் பயன்கள் பற்றியும் மக்களிடம் சொல்லிப் பரப்புரை செய்தார்.  மக்கள் சோலார் மின்சாரத்தைப்  பயன்படுத்த வங்கிகளை அணுகி  குறைந்த வட்டியில் கடன் பெற்றுப் பயன் அடையச் செய்தார். 120000 வீடுகளுக்கும் பிற வணிக நிறுவனங்களுக்கும் செல்கோ உருவாக்கிய மின்சாரம் வழங்கப்பட்டுள்ளது. இந்த சூரிய ஒளி மின்சாரம் விளக்குகள் மட்டுமல்லாமல் நீர் இறைக்கும் பம்புகளுக்கும் பயன்படுகிறது. இதனால் வெளிச் சூழல் மாசுபடாமல் உள்ளது.

## விருதுகள்

* இந்த செல்கோ குழுமம் ஆஸ்டென் விருது பெற்றது. அமெரிக்காவின் துணை குடியரசுத் தலைவர் அல் கோர் இந்த விருதை வழங்கினார்.
* ஆரிசு ஆண்டேக்குச் சமூகத் தொழில் முனைவோர் என்ற பட்டம் ஸ்வப் அறக்கட்டளையால் வழங்கப்பட்டது .   
* 2011இல் ராமன் மகசேசே விருது இவருக்கு வழங்கப்பட்டது.
* 2011 ஆம் ஆண்டில் கருநாடக அரசு ராஜ்யோத்சவ பிரசாஸ்தி என்ற பட்டத்தை ஆர்சு ஆண்டேக்கு வழங்கிச் சிறப்பித்தது.
* 2013 ஆம் ஆண்டில் மசாசூசெட்ஸ் பல்கலைக்கழகம் விருது வழங்கிக் கவுரவித்தது.
* 2014 ஆம் ஆண்டில் கரக்பூர் ஐஐடி இவருக்கு மதிப்புமிகு மாணவர் என விருது அளித்து சிறப்புச் செய்தது.
* பைனான்சியல் டைம்ஸ்,  இந்தியா டுடே, பிசினெஸ் டுடே போன்ற செய்தி இதழ்களும் பாராட்டியுள்ளன.

## மேலும் பார்க்க

## மேற்கோள்

பகுப்பு:தொழில்நுட்பத் துறையினர்
பகுப்பு:20 ஆம் நூற்றாண்டு இந்தியத் தொழிலதிபர்கள்
பெருமாளப்பள்ளி

**பெருமாள் பள்ளி** (Perumal Palli )    என்பது  இந்தியாவில், தமிழ்நாட்டில், கிருஷ்ணகிரி மாவட்டத்தில், ஒசூர் வட்டத்துக்கு உட்பட்ட சிற்றூர் ஆகும்.  இது ஓசூரின் கிழக்கே 18 கி.மீ (12 மைல்) தொலைவிலும, பெங்களூரிலிருந்து தென்கிழக்கே 40 கி.மீ (25 மைல்) தொலைவிலும், மாவட்டத் தலைநகரான கிருட்டிணகிரியில் இருந்து வடகிழக்கே  48 கி.மீ (30 மைல்) தொலைவிலும், மாநிலத் தலைநகரான சென்னையிலிருந்து 306 கி.மீ (190 மைல்) தொலைவிலும் அமைந்துள்ளது. 
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
லாங்தாபால் (சட்டமன்றத் தொகுதி)

**இலாங்தாபால்( Langthabal ) (விதான் சபா தொகுதி)** இந்தியா, மணிப்பூரின்  60 விதான் சபா தொகுதிகளில் உள்ள ஒரு தொகுதி ஆகும்.

## சபை உறுப்பினர்கள்
* 1974: ஒக்ரம் ஜாய்  சிங், மணிப்பூர் புரட்சிகர கட்சி
* 1980: ஒக்ரம் ஜாய் சிங், ஜனதா கட்சி
* 1984: ஒக்ரம் ஜாய், மணிப்பூர் புரட்சிகர கட்சி
* 1995: கே. பாபுதான் சிங், இந்திய தேசிய காங்கிரஸ்
* 2000: ஒக்ரம் ஜாய்  சிங், மணிப்பூர் மக்கள் கட்சி 
* 2002: ஒக்ரம் ஜாய்  சிங், மணிப்பூர் மக்கள் கட்சி 
* 2007: ஒக்ரம் ஜாய்  சிங், மணிப்பூர் மக்கள் கட்சி 
* 2012: கரம் ஷ்யாம், லோக் ஜன்சக்தி  கட்சி
* 2015: கரம் ஷ்யஒம், லோக்  ஜன்சக்தி கட்சி

## மேலும் காண்க
* மணிப்பூர் சட்டமன்றம்
* மணிப்பூர் சட்டமன்றத் தொகுதியின் பட்டியல்

## குறிப்புகள்

பகுப்பு:மேற்கு இம்பால் மாவட்டம்
பகுப்பு:மணிப்பூர் புவியியல் தொடர்பான குறுங்கட்டுரைகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
மான்கீம் செயல்முறை

**மான்கீம் செயல்முறையானது** (*Mannheim process*) ஐதரசன் குளோரைடு மற்றும் சோடியம் சல்பேட்டு ஆகியவற்றைத் தயாரிப்பதற்கானத் தொழிற்துறை தயாரிப்பு முறையாகும்.

## வரலாறு
1772  ஆம் ஆண்டு சுவீடிசு வேதியியலாளர் காரல் வில்லெம் சீலே கடல் நீரிலிருந்துது பெறப்பட்ட உப்பு மற்றும் ஈய மஞ்சள் ஆகியவற்றை வெப்பப்படுத்தும் போது சிறிய அளவில் எரிசோடா (சோடியம் ஐதராக்சைடு) விளைபொருளாகக் கிடைப்பது கண்டுபிடிக்கப்பட்டது.  பின்வரும் ஆண்டுகளில், வேறு பலர் இந்த முறையை மாற்றம் செய்தனர்.   சோடியம் சல்பேட் (*உப்பு க்கட்டி*) ஆனது இரும்புத் துருவல்கள் மற்றும் நிலக்கரி ஆகியவற்றுடன் இணைத்து வினைப்படுத்தும் போது சோடியம் கார்பனேட்டு (*சோடா சாம்பல்* என அழைக்கப்படுவது) உற்பத்தி செய்யப்படுவது கண்டறியப்பட்டது. மற்றொரு முறையில் உப்பு அல்லது உப்புக்கட்டியை கால்சியம் ஐதராக்சைடு (*நீர்த்த சுண்ணாம்பு*) உடன் வினைப்படுத்தும் போது சிறிற அளவில் தரம் குறைந்த சோடா சாம்பல் கிடைக்கிறது. இந்த மாற்று முறையானது பெரிய அளவிலான தயாரிப்புகளுக்கு பொருத்தமற்ற முறையாகும்.

1780 கள் மற்றும் 1790 களில், நிக்கோலா லெப்லாங்கு என்பவர் தொழில்முறையில் அதிக அளவில் சோடியம் கார்பனேட்டு தயாரிப்பதற்கான ஒரு மிகச்சரியான முறையைக் கண்டுபிடித்தார். இந்த முறை லெப்லாங்கு செயல்முறை என அழைக்கப்படுகிறது. மான்கீம் செயல்முறையில்  இடைநிலைப் பொருளாக கிடைத்த சோடியம் சல்பேட்டை லெப்லாங்கு செயல்முறை பயன்படுத்திக் கொண்டது. லெப்லாங்கு செயல்முறையில்  உருவாக்கப்படும் கனரக மாசான ஐதரசன் குளோரைடு வளிமண்டலத்தில் சேரும் போது சுற்றுச்சூழலுக்குப் பாதிப்பை ஏற்படுத்தியது. இதைத் தடுக்கும் நோக்குடன் அல்லது இத்தகைய உமிழ்வுகளை ஒழுங்குபடுத்தும் நோக்குடன் ஐக்கிய இராச்சியத்தின் பாராளுமன்றத்தில் கார/ஆல்கலி சட்டம் 1863  பிறப்பிக்கப்பட்டது.  இச்சட்டமே காற்று மாசுபடுத்துதலுக்கு எதிரான திறன் மிக்க முதல் சட்ட நடவடிக்கை என அங்கீகரிக்கப்பட்டுள்ளது.

1861 ஆம் ஆண்டில் வேதியியலாளர் மற்றும் தொழிலதிபர் எர்னசுட்டு சால்வே என்பவர் சோடியம் கார்பனேட்டைத் தயாரிப்பதற்கான  மேலும்  நேரடியான முறை ஒன்றை வளர்த்தெடுத்தார். இந்த முறையின் வரவு, பொருளாதார மற்றும் சுற்றுச்சூழல் காரணங்களை முன்னிறுத்தி லெப்லாங்கின் முறையினை வழக்கொழிந்து போக காரணமாய்  இருந்தது எனலாம்.

## வேதியியல்
இந்த வினையின் வினைபடு பொருட்களாக கந்தக அமிலம் (H2SO4) மற்றும் சோடியம் குளோரைடு (NaCl, சாதாரண உப்பு) ஆகியவை உள்ளன. இந்த வினையின் விளைபடு பொருட்களாக சோடியம் சல்பேட்டு (Na2SO4) மற்றும் வாயு நிலை ஐதரசன் குளோரைடு (HCl) ஆகியவை உள்ளன.

2 NaCl  +  H<sub>2</sub>SO<sub>4</sub>  →  Na<sub>2</sub>SO<sub>4</sub>  +  2 HCl 

## குறிப்புகள்


பகுப்பு:வேதியியல் செயல்முறைகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
தோங்சு (சட்டமன்ற தொகுதி)

**தோங்சு** (Thongju) சட்டமன்ற தொகுதி இந்தியாவின், மணிப்பூர் மாநிலத்திலுள்ள 60 சட்டமன்றத் தொகுதிகளுள் ஒன்றாகும்.    

## தேர்தல்களில் வெற்றி பெற்றவர்கள்
* 1967: எஸ் . எ. சிங், இந்திய தேசிய காங்கிரஸ்
* 1972: ஒய்னம் தோம்பா சிங், மணிப்பூர் புரட்சிகர கட்சி
* 1974: ஹவாய்பாம் ஷ்யாம் சிங், சம்யுக்தா சோசலிச கட்சி
* 1980: ஒய்னம் தோம்பா  சிங், சுயேட்சை
* 1984: Nameirakpam Bisheshwor, சுயேட்சை
* 1995: சபாம் தனனான்ஜாய், மணிப்பூர் மக்கள் கட்சி 
* 2000: சபாம் தனனான்ஜாய், மணிப்பூர் மாநில காங்கிரஸ் கட்சி 
* 2002: பிஜய் கொய்ஜாம், மணிப்பூர் மாநில காங்கிரஸ் கட்சி 
* 2007: பிஜய் கொய்ஜாம், இந்திய தேசிய காங்கிரஸ்
* 2012: தொங்கம் பிஸ்வஜித் சிங்,அகில இந்திய திரிணாமுல் காங்கிரஸ் கட்சியில் இணைந்தனர்
* 2015: தொங்கம் பிஸ்வஜித் சிங், பாரதிய ஜனதா கட்சி
* 2017: தொங்கம் பிஸ்வஜித் சிங், பாரதிய ஜனதா கட்சி

## மேற்கோள்கள்

பகுப்பு:மணிப்பூர் சட்டமன்றத் தொகுதிகள்
பகுப்பு:கிழக்கு இம்பால் மாவட்டம்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
குன்றாக்பம் சட்டமன்றத் தொகுதி

குன்றாக்பம் (Khundrakpam  ) (விதான் சபா தொகுதி) இந்தியா, மணிப்பூரின்  60 விதான் சபா தொகுதியில் உள்ள ஒரு தொகுதி ஆகும்.  

## சட்டப் பேரவை உறுப்பினர்கள்
* 1974: மைபம் ஹீரா லைரிலால்பம், இந்திய கம்யூனிஸ்ட் கட்சி
* 1980: யும்லெம்பம் குல்லா, இந்திய கம்யூனிஸ்ட் கட்சி (மார்க்சிஸ்ட்)
* 1984: லைரிலால்பம் லாலா, சுயாதீன
* 1995: கொசன்பம் பினாய், மணிப்பூர் மக்கள் கட்சி
* 2000: கொன்சம் டோம்பா சிங், மணிப்பூர் மக்கள் கட்சி
* 2002: லைரிலாக்பம்  லாலா, சமதா கட்சி
* 2007: தோக்சோம் நவகுமார் சிங், தேசியவாத காங்கிரஸ் கட்சி
* 2012: தோக்சோம் லோகேஸ்வர் சிங், இந்திய தேசிய காங்கிரஸ்
* 2017: தோக்சோம் லோகேஸ்வர் சிங், இந்திய தேசிய காங்கிரஸ்
பகுப்பு:மணிப்பூர் சட்டமன்றத் தொகுதிகள்
பகுப்பு:கிழக்கு இம்பால் மாவட்டம்
ஹெய்ன்காங் (சட்டமன்ற தொகுதி)

ஹெய்ன்காங் ( Heingang ) (விதான் சபா தொகுதி) இந்தியா, மணிப்பூரின்  60 விதான் சபா தொகுதியில் உள்ள ஒரு தொகுதி ஆகும்.  

## சட்டப் பேரவை உறுப்பினர்கள்
* 1980: வைஹோம் ஜாகோர், சுயேட்சை
* 1984: வைஹோம் ஜாகோர், இந்திய தேசிய காங்கிரஸ்
* 1995: வைஹோம் தோய்பா, மத்திய கட்சி மணிப்பூர்
* 2000: வைஹோம் தோய்பா, மத்திய கட்சி மணிப்பூர்
* 2002: நன்தோம்பம் பைரன் சிங், ஜனநாயக, புரட்சிகர மக்கள் கட்சி
* 2007: நன்தோம்பம் பைரன்  சிங், இந்திய தேசிய காங்கிரஸ்
* 2012: நன்தோம்பம் பைரன்  சிங், இந்திய தேசிய காங்கிரஸ்
* 2017: நன்தோம்பம் பைரன்  சிங், பாரதிய ஜனதா கட்சி
சிறுமூளை

சிறுமூளை cerebellum( pl. cerebella அல்லது cerebellums ; இலத்தீன் மொழியில் "சிறிய மூளை") என்பதுஅனைத்து முதுகெலும்புகளின் பின் மூளையின் முதன்மைக் கூறாகும். பொதுவாக பெருமூளை விட சிறியதாக இருந்தாலும், மோர்மிரிட் மீன்கள் போன்ற சில விலங்குகளில் அது பெரியதாகவோ அல்லது இன்னமும்பெரியதாகவோ இருக்கலாம்.   மனிதர்களில், சிறுமூளை உடலின் இயக்கக் கட்டுப்பாட்டில் முதன்மைப் பங்கு வகிக்கிறது. இது கவனம் மற்றும் மொழி போன்ற சில அறிவாற்றல் செயல்பாடுகளிலும், அச்சம், இன்பம் சார்ந்த துலங்கல்களை ஒழுங்குபடுத்துதல் போன்ற உணர்ச்சிக் கட்டுப்பாடுகளிலும் ஈடுபடலாம்.  ஆனால் அதன் இயக்கம் சார்ந்த செயல்பாடுகள் மிகவும் உறுதியாக நிறுவப்பட்டுள்ளன. மனிதச் சிறுமூளை இயக்கத்தைத் தொடங்காது, ஆனால் ஒருங்கிணைப்பு, துல்லியம், மேலும் துல்லியமான நேரத்துக்குப் பங்களிக்கிறது: இது முதுகுத் தண்டு மற்றும் மூளையின் பிற பகுதிகளிலிருந்து உள்ளீட்டைப் பெறுகிறது, மேலும் இந்த உள்ளீடுகளை இயக்கச் செயல்பாட்டிற்கு ஒருங்கிணைக்கிறது.  சிறுமூளையின் சிதைவு மனிதர்களில் நேர்த்தியான இயக்கம், சமனிலை, தோரணை, இயக்க உணர்தல் ஆகியவற்றில் கோளாறுகளை உருவாக்குகிறது. 

## மேற்கோள்கள்
# மூளையைப் பற்றிய தகவல்கள்)". National Institutes of Health. பார்த்த நாள் 2009-07-02.
# மூளை அட்லஸ் - பின்மூளை". லண்ட்பர்க் நிறுவனம் - மூளை ஆராய்ச்சியாளர் மீட்டெடுக்கப்பட்டது 2015-06-08.

பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:மூளை
தி கல்கட்டா க்ரோமோஸோம்

**கல்கத்தா குரோமோசோம்** என்பது  இந்திய எழுத்தாளர் அமிதாவ் கோசினால் 1995 ஆம் ஆண்டு எழுதப்பட்ட ஒரு ஆங்கில புதினமாகும். மருத்துவ துப்பறிவு வகையை சார்ந்த இப்புத்தகமானது ஒருவருக்கொருவர் தொடர்பில்லாதது போல் புனையப்படும் கதாபாத்திரங்கள். சில மர்மமான நிகழ்வுகளால் எவ்வாறு  சம்பந்தப்படுகிறார்கள் என்பதை சித்தரிக்கும் வகையில் எழுதப்பட்டுள்ளது. இக்கதையின் பெரும் பகுதியானது கல்கத்தாவில் குறிப்பிடபடாத நேரத்தில் நடப்பதாக அமைக்கப்பட்டிருக்கிறது. இப்புத்தகமானது 1898 ஆம் ஆண்டில் மலேரியா நோய் ஆராய்ச்சியின் மூலம் புகழடைந்த நோபல் பரிசு பெற்ற விஞ்ஞானி சேர் ரொனால்ட் ரோஸின் வாழ்க்கை மற்றும் காலத்தை அடிப்படையாகக் கொண்டு எழுதப்பட்டுள்ளது. 
இந்த நாவலானது 1997 ஆம் ஆண்டில் ஆர்தர் சி. கிளார்க் விருது பெற்ற பெற்றுள்ளது.

## கதைச்சுருக்கம்
எதிர்கால நியூயார்க்கில் வசிக்கும் அன்டார், சர்வதேச நீர் கவுன்சிலுக்காக தரவு செயலாக்கத்தை செய்யும் கதையுடன் புதினம் ஆரம்பிக்கிறது. 1995 ஆம் ஆண்டில் கல்கத்தாவில் காணாமல் போன லைஃப்வாட்ச் என்ற அமைப்பின் (அன்டாரின் முன்னாள் முதலாளி) ஊழியர் எல். முருகனுடன் ஏற்பட்ட ஒரு வினோதமான சந்திப்பை அன்டார் நினைவுபடுத்துகிறார். சர் ரொனால்ட் ரோஸின் வாழ்க்கையின் மீது தனக்கு ஏற்பட்ட ஈர்ப்பின் காரணமாக முருகன் தன்னை கல்கத்தாவுக்கு மாற்றுமாறு கேட்டிருந்தார். டிஜிட்டல் மயமாக்கப்பட்ட ஆவணக் காப்பகங்கள் மூலம் கல்கத்தாவில் முருகனின் நடமாட்டங்களைக் கண்காணிக்க அன்டார் முயற்சிக்கையில், மற்றொரு கதை இழை முருகனை நேரடியாகப் பின்தொடர்கிறது, ஏனெனில் அவரது பாதை அவரை பல்வேறு கதாபாத்திரங்களுடன் தொடர்பு கொள்ள வைக்கிறது, ஒவ்வொன்றும் மற்றவைகளை விட சுவையானவை மேலும் சதியும் சிக்கலுமானது. இக்கதையின் கால அமைப்பானது முன் பின் மாறி வரும் வகையில் அமைக்கப்பட்டிருப்பதால் சற்று சிக்கலாக தோன்றும்படி அமைய பெற்றுள்ளது, அன்டர் வாழ்ந்த நியூயார்க் நகரமும் முருகனின் கொல்கத்தாவும் ஒரே காலகட்டத்தில் அமையப்பெற்றது போல் தோற்றம் அளித்தாலும் அவை வெவ்வேறு காலகட்டங்களில் அமையப்பெற்றதாக புதினத்தில் தெளிவாகக் கூறப்படுகிறது.

பழைய மற்றும் தொலைந்துபோன ஆவணங்கள் மற்றும் தொலைபேசி செய்திகள் பற்றிய தனது ஆராய்ச்சியின் மூலம், ரோஸின் மலேரியா ஆராய்ச்சியின் பின்னால் மறைந்திருக்கும் ஒரு ஆழமான ரகசியத்தை முருகன் திட்டமிட்டு கண்டுபிடித்தார் என்று அன்டார் தீர்மானிக்கிறார் - *'நித்திய வாழ்க்கையை வழங்கக்கூடிய ஒரு தலைமறைவு அறிவியல் மற்றும் மாய இயக்கம்* என்ற குழுவில் இவ்வகையான அழியா வாழ்வை பெற பின்வரும் செயல்முறை பின்பற்றப்பட்டதாக விவரிக்கப்பட்டுள்ளது: இந்த இயக்கத்தின் சீடர்கள் தங்கள் குரோமோசோம்களை மற்றொருவரின் உடலில் மாற்றலாம், படிப்படியாக அந்த நபராக மாறலாம்.இந்த நாவலில், ரொனால்ட் ரோஸ் மலேரியா ஒட்டுண்ணி சார்ந்த புதிர்களை கண்டுபிடிக்கவில்லை எனவும், மாய விஞ்ஞானத்தை பின்பற்றுபவர்கள் மற்றும் பூர்வீக இந்தியர்கள் ஆகியோரே ரோஸ் அவருக்கு உறுதுணையாக இருந்து அவரின் ஆய்வு முடிவுகளுக்கு வழிகாட்டினர் எனவும் கூறப்பட்டுள்ளது. இந்த கட்டத்தில், மலேரியாவின் ஒரு புதிய மாறுபாடு உருவாகும், மேலும் குரோமோசோம்-பரிமாற்ற நுட்பத்தைப் பயன்படுத்தி குழுவின் ஆராய்ச்சி இன்னும் முன்னேறும். 

## மேற்கோள்கள்

பகுப்பு:துப்புரவு முடிந்த ஈரோடு மாவட்ட ஆசிரியர்கள் தொடங்கிய கட்டுரைகள்
பகுப்பு:ஆங்கில படைப்புகள்
ஹுரை (சட்டமன்ற தொகுதி)

**ஹுரை சட்டமன்ற தொகுதி** ()  இந்தியா, மத்திய பிரதேச மாநிலத்தில் உள்ள 230 விதான் சபா தொகுதிகளில் (Legislative Assembly) ஒன்றாகும்.  

## கண்ணோட்டம்

ஹுரை (தொகுதி எண் 36) சாகர் மாவட்டத்தில் உள்ள எட்டு (8) சட்டப்பேரவைத் தொகுதிகளில் ஒன்றாக உள்ளது. இந்த தொகுதி தற்போது ஹுரை நகராட்சியையும் ஹுரை தாலுகாவின் ஒரு பகுதியையும் உள்ளடக்கியிருக்கிறது . 

சாகர் மக்களவை தொகுதியின் ஒரு பகுதியான ஹுரை, ஏழு விதான் சபை பிரிவுகளைக் கொண்டுள்ளது. அவை பினா, சுர்கி, நர்யோலி மற்றும் சாகர் ஆகியவை சாகர் மாவட்டத்திலும், குர்வாய், சிரோன்ஜ் மற்றும் சம்ஷாபாத் ஆகியவை விதிஷா மாவட்டத்திலும் உள்ளன. 

## சட்டப் பேரவை உறுப்பினர்கள்

**இரட்டை உறுப்பினர் தொகுதிகள்**:

* 1951: கயா பிரசாத் மதுரா பிரசாத், இந்திய தேசிய காங்கிரஸ் / ராம்லால் பால்சந்த், இந்திய தேசிய காங்கிரஸ்
* 1957: படாய் ஹல்கி, இந்திய தேசிய காங்கிரஸ் / ரிஷாப் குமார் மோகன்லால், இந்திய தேசிய காங்கிரஸ்

**ஒற்றை உறுப்பினர் தொகுதிகள்**:
* 1962: நந்த லால் பரமானந்த், இந்திய தேசிய காங்கிரஸ்
* 1967: கே. எல். சௌத்ரி, பாரதிய ஜன சங்கம்
* 1972: லீலாதர், இந்திய தேசிய காங்கிரஸ் (நான்)
* 1977: ராம் பிரசாத், ஜனதா கட்சி
* 1980: ஹரிசங்கர் மங்கள் பிரசாத் ஆகிர்வார், இந்திய தேசிய காங்கிரஸ் (நான்)
* 1985: மால்டி அரவிந்த் குமார், இந்திய தேசிய காங்கிரஸ்
* 1990: தர்மு ராய், பாரதிய ஜனதா கட்சி
* 1993: தர்மு ராய், பாரதிய ஜனதா கட்சி
* 1998: தர்மு ராய், பாரதிய ஜனதா கட்சி
* 2003: தர்மு ராய், பாரதிய ஜனதா கட்சி
* 2008: அருணோதயா செளபே, இந்திய தேசிய காங்கிரஸ்
* 2013: பூபேந்திர சிங், பாரதிய ஜனதா கட்சி
* 2018: பூபேந்திர சிங், பாரதிய ஜனதா கட்சி

## மேலும் காண்க

* ஹுராய்

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பெரிய கொடிவேரி

**பொிய கொடிவோி** (Periya Kodiveri) என்பது தமிழ்நாட்டின் ஈரோடு மாவட்டத்தில்,  கோபிசெட்டிபாளையம் வட்டத்தில் உள்ள ஒரு பேரூராட்சி ஆகும். இது கோபிசெட்டிபாளையத்திலிருந்து 16 கி.மீ. தூரமும், மாவட்டத் தலைமையகமான ஈரோட்டில் இருந்து 54 கி.மீ. தூரத்தில் உள்ளது. இந்த பேரூராட்சி மாநில நெடுஞ்சாைலயான 15 இல் அமைந்துள்ளது. இது கோபிசெட்டிபாளையம் மற்றும் சத்தியமங்களத்தை இணைக்கிறது. 2011 மக்கள்தொகை கணக்கெடுப்பபின்படி  பொிய கொடிவோி மக்கள்தொகை 12,330, இதில் ஆண்கள் எண்ணிக்கை 6,181, பெண்கள் எண்ணிக்கை 6,149, ஆகும்.   கொடிவோி அணை, புறநகரில் அமைந்துள்ள ஒரு முக்கிய சுற்றுலாத் தலமாகும்.

## மேற்கோள்கள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:ஈரோடு மாவட்டத்தில் உள்ள பேரூராட்சிகள்
பெல்ஜியப் பளிங்கு

**பெல்ஜியப் பளிங்கு** (*Belgian Marble*) என்பது பெல்ஜியத்தில் உள்ள வல்லோனியாவில் எடுக்கப்பட்ட சுண்ணக்கல்லுக்குக் கொடுக்கப்பட்ட பெயர் ஆகும். இது நமூர், டினன்ட், டூர்னை, பேசுகில்சு, தீயக்‌சு, மாசி/கோல்சின் ஆகிய பெல்ஜிய நகரங்களைச் சுற்றி எடுக்கப்படுகிறது.

### விளக்கம்
இந்தப்பாறை ஒரு உண்மையான பளிங்கு (ஒரு உருமாறிய பாறை) அல்ல, ஆனால் ஒரு வகை சுண்ணாம்புப் பாறை (ஒரு கரைசார்ந்த வண்டல் பாறை) ஆகும். இப்பளிங்கு திடமான அடர் சாம்பல் அல்லது கறுப்பு மற்றும் சிவப்பு, சாம்பல், மற்றும் / அல்லது இளஞ்சிவப்பு நிறங்களில் கிடைக்கிறது. வழுவழுப்பாக்கியபின், பல நிறங்கள் கொண்ட அடுக்குகள் இயற்கையான அலங்கார வடிவங்களை வெளிப்படுத்துகின்றன.

### வரலாறு
பண்டைய உரோமைக் காலத்தில், யூனியசு பாசசின் பசிலிக்கா போன்ற கட்டடங்களில், பெல்ஜியப் பளிங்கு பயன்படுத்தப்பட்டுள்ளது. மறுமலர்ச்சிக்குப் பின்னர், பாலாசோ பிட்டி, வெர்சாய் அரண்மனை உள்ளிட்ட முக்கியமான ஐரோப்பிய சமய, மதச்சார்பற்ற கட்டிடங்களில் பயன்படுத்தப்பட்டு வருகிறது.

### மேலும் காண்க
* அளவுக் கல்

### மேற்கோள்கள்

பகுப்பு:பெல்ஜியம்
பகுப்பு:சுண்ணக்கல்
பிரென்ஃப்ஃக்

**பிரைன்ஃபக்** என்பது 1993 ஆம் ஆண்டில் அர்பன் முல்லர் என்ற கணினி வல்லுனரால்  உருவாக்கப்பட்ட ஒரு மறைமுக நிரலாக்க மொழியாகும். 

இந்த நிரல் மொழி எட்டு  எளிய கட்டளைகளை மட்டுமே கொண்டதாகும். ஒரு வழிகாட்டி குறிப்பினை கொண்டுள்ளது. இம்மொழி முழுமையானது தான் என்றாலும், அது நடைமுறை பயன்பாட்டிற்கோ, கணினி மென்பொருள் உருவாக்கத்திற்க்கோ உகந்தது அல்ல, மாறாக பிற கணினி நிரலாளர்களுக்கு சவாலாகவும், மறைபொருளை கண்டறியவும் இம்மொழி பயன்படுகிறது.

## பெயர்க்காரணம்
இந்த நிரல் கொச்சைச்சொல் மொழியின்(***பிரைன்ஃபக்***) பெயரே ஒரு மறைபொருளைக் குறிப்பாகக் கொண்டுள்ளது. இது ஒருவரின் புரிதலின் அல்லது சிந்தனைத்திறனையோ, அறிவுத்திறமையையோ அல்லது மூளையின் செயல்பாட்டுத்திறனையோ அதன் வரம்புகளை மீறி சிந்திப்பதையும்,  மிகவும் சிக்கலான அல்லது அசாதாரணமான விஷயங்களைக் குறிக்கவும் செய்கிறது. ஏனெனில் இம்மொழியின் நோக்கம் உண்மையான மென்பொருளை வடிவமைப்பதற்காக அல்ல, ஆனால் கணினி நிரலாக்கத்தின் எல்லைகளை கண்டறியவும், அதை மீறுவதற்காக அதை சவால் செய்வதுமே ஆகும். 

## கட்டளை மொழியமைப்பு

இம்மொழி எட்டு கட்டளைகளைக் கொண்டதாகும். எட்டு மொழி கட்டளைகள் ஒவ்வொன்றும் ஒரே எழுத்துக்களைக் கொண்டுள்ளன:

## வரம்புகள் மற்றும் பயன்கள்
* டூரிங் முழுமைக் கோட்பாட்டின் படி இந்த நிரல்மொழி அமைக்கப்பட்டுள்ளது. 
* கோட்பாட்டளவில் எந்தவொரு கணக்கிடக்கூடிய செயல்பாட்டையும் கணக்கிடவோ அல்லது வரம்பற்ற அளவு நினைவகத்திற்கான அணுகல் வழங்கப்பட்டால் வேறு எந்த கணக்கீட்டு மாதிரியையும் உருவகப்படுத்தவோ இம்மொழியால்  முடியும்.
* பிரைன்ஃபக் நிரல்களைப் புரிந்துகொள்வது மிகவும் கடினம். எந்தவொரு லேசான பணிக்கும் கட்டளைகளின் சிக்கலான நீண்ட வரிசை தேவைப்படும்  
* எந்தவொரு நிரலையும் எழுத இதைப் பயன்படுத்தலாம், ஆனால் நடைமுறையில் யாரும் பயன்படுத்துவதுஇல்லை, ஏனென்றால் இம்மொழி மிகக் குறைந்த சுருக்கமான வெளியீட்டையே வழங்குகிறது, மேலும் இதன் நிரல்கள் மிக நீளமாகவோ அல்லது சிக்கலாகவோ இருக்கும்.

## மேற்கோள்கள்

பகுப்பு:நிரலாக்கம்
பகுப்பு:கணினி நிரல்
பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்